Kui siin võrreldakse Ühendriikidega, siis Euroopa ei saa seda mudelit eeskujuks võtta. Niikaua kui nafta hinda arvestatakse  dollarites, võibki FED raha nii palju juurde trükkida kui masinast tuleb. Vähemalt CNN, BBC, EuroNews ja muud telekanalid näitavad majandusest kujundlikult rääkides sageli just raha trükkimist.  Euroopa Liit aga vajab ühisraha stabiliseerimiseks instrumenti (antud juhtumil moodustatud fond), et majanduse ebaühtlaseid arenguid liikmesriikides kuidagi tasakaalustada. Sama põhimõte on muidugi ka USA-s, kus osariigi raskuste korral saab ta abiraha üldisest kassast kuid neil on seda lihtsam hallata kasvõi ühise  keele ja sajandite pikkuse ajaloo tõttu. Euroopa liidrid aga peavad arvestama erinevate keelte ja kultuuridega, mis majanduslikule sidususele seab pigem takistusi.